Universis Christi fidelibus ad quos presentes littere pervenerint, Odo Clementis, decanus, totumque capitulum ecclesie Beati-Martini Turonensis, salutem in Domino. Noveritis quod cum homines et res nostre de Chablea et res prepositi de Chableya in protectione et custodia comitis Campanie sint, dicti homines de Chableya tenentur jurare et servare vitam, membra et honorem comitis vel comitisse Campanie cum ab eis fuerint requisiti, salva per omnia fidelitate Beati-Martini Turonensis et prepositi Chableyarum, sicut eciam continetur in quarta quam nos habemus a comite Heinrico. Actum, Turonis, in capitulo nostro, anno Gracie Mº ducentesimo sexto, mense augusto; thesauraria nostra vacante.